Аполитика, асуверенитет, ахәыҷра: Захарова аԥснытәи АИХқәа лыҿцәажәеит
Урыстәыла ААР аофициалтә хаҭарнак Мариа Захаровеи аԥснытәи АИХқәа рхаҭарнакцәеи реиҿцәажәара авидеоконференциа мҩаԥысит Аԥсны ААР амедиацентр аҿы мшаԥы 29 азы.
Захарова Аԥсны-урыстәылатә еизыҟазаашьақәа, Аԥсны урыстәылатәи АИХқәа рҿы ахыԥша, Урыстәыла ААР апресс-маҵзура аусура дрылацәажәеит, илгәалалыршәеит лхәыҷреи ареспубликеи.
Аԥсны-урыстәылатә еизыҟазаашьақәа иарбан етапу иахьа иахьыҟоу? Аԥсны ахада ДЖәР-и ЛЖәР-и рхьыԥшымра ахьазхеиҵаз Урыстәыла шԥахәаԥшуеи?
Мариа Захарова илҳәеит Аԥсни Урыстәылеи реизыҟазаашьақәа адинамикатә ҟазшьа рыманы имҩаԥысуеит, уажәы Адәныҟатәи аусқәа рминистрра активла урҭ раларҵәара иаҿуп ҳәа.
Аԥсны ДЖәРи ЛЖәРи рхьыԥшымра ахьазханаҵаз аҳәынҭқарра иазинны дахәаԥшуеит Захарова.
"Аԥсны имариамыз, атрагедиа ҟазшьа змаз амҩа ианысит. Арегион аҿы имҩаԥысуазы ахатә ԥышәа, аилкаара амоуп, ибзианы еилнакаауеит аашықәса дуӡӡа ДЖәР-и ЛЖәР-и руааԥсыра шынхоз, Урыстәыла апозициа шьаҭас иамоу", - лҳәеит лара.
© Sputnik / Томас Тхайцук Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
© Sputnik / Томас Тхайцук Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
© Sputnik / Томас Тхайцук Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
Видеоконференция официального представителя МИД России Марии Захаровой с журналистами абхазских средств массовой информации
ЕАР-и ОБСЕ-и рҟынтә ацхантәаҩцәа раԥшьгамҭала Женеватәи аиҿцәажәарақәа аанкылоуп. Ари Аԥсни Қырҭтәылеи реизыҟазаашьа ишԥаныԥшуеи?
Мариа Захарова, иазылԥхьаӡоит ари аҩыза аԥшьгамҭа Мраҭашәара аԥыжәара зырҭо амапкра акультуроуп ҳәа.
"Сара сгәаанагарала ари ахәыҷы ихымҩаԥгашьа иеиԥшуп. Ахәыҷы илақәа иаркны "акгьы збом, сыҩны стәоуп" иҳәоит. Иҟоуп ауаҩы, атәыла, афилософиа, даҽа гәаанагарак, аха аколлективтә Мраҭашәара "сара аҩны стәоуп" ҳәа ҳәо урҭ зегь ыҟамшәа агәы иаанагоит. Ари шьаҭас иамоуп антигуманизм, амҽыӷра, амцаҵара", - лҳәеит лара.
Адипломат инаҵшьны иазгәалҭеит асеиԥш ахымҩаԥгашьа Мраҭашәара шәышықәсала изызнеир аҭахыз аидеологиа аганахьала имҽыӷроуп ҳәа.
"Ачҳара, ажәа ахақәиҭра, агәаанагара рацәа - рбираҟ аҵаҟа зегь рҽеиҭаркит. Адунеи азы уаанӡатәи агәаанагарақәа рҳәаақәа ирҭыҵит", - лҳәеит лара.
Аԥсны Адәныҟатәи аусқәа рминистр Инал Арӡынба иҳәеит акыршықәса шыҵуа Қырҭтәылеи аколлективтә Мраҭашәареи амч ахамырхәараз аиқәшаҳаҭра анапаҵаҩра еиҵарҟьоижьҭеи.
"Женеватәи аиҿцәажәарақәа рҿы ҳара иаҳхықәку амч ахамырхәараз аиқәшаҳаҭра анапаҵаҩра, Қырҭтәыла аганахьала Аԥсны ахьыԥшымра азхаҵара роуп. Иарбан хықәку Қырҭтәыла иамоу Женеватәи аиҿцәажәарақәа рҿы? Абри ауп зҵаарас исҭирц исҭаху. Ҳара ибзианы еилаҳкаауеит Қырҭтәыла арҭ аиҿцәажәарақәа рҟны иаҭаху, уи ҳара ҳгәы канажьуеит", - иҳәеит иара.
Урыстәыла АИХ-қәа рҿы Аԥсны ахыԥша злеиӷьтәтәузеи?
Мариа Захарова лажәақәа рыла, иахьатәи аинформациатә аамҭаз ажәабжь бзиақәа "рыҭира быргәуп". Ари аҿагылараз аҩнуҵҟаполитикатә фронт аҿы аус улатәуп, аҳәынҭқарраҩнуҵҟатә проблемақәа рыӡбара аинформациа ииашаны анагашьа уақәнаршәоит.
"Ҳәарада иҟалалоит аҳәынҭқарра аҩнуҵҟа аконструктивтә ҿиара шыҟоугьы аинформациа анеицаркуа. Ари аус адулалатәуп. Раԥхьа иргыланы ацәымӷра злыжжуа аинформациатә компаниақәа аҵаҵӷәы рызҭо апроблемақәа аԥыхлатәуп", - лҳәеит лара.
Захарова иазгәалҭеит Аԥсны ишамоу алшара атәыла апозитивтә хыԥша аиҿкаара – аҭоурых, акультура, аԥсабара, атуризм рылшарала.
"Сара издыруеит Урыстәылеи егьырҭ атәылақәеи рҟынтәи ирацәаҩны ауаа – шәтәыла бзиа избо, ԥсшьара иаауа, уи гәахәара дула иҟазҵо", - лҳәеит лара.
Аԥхынтәи акурорттә сезон азы иӡбахарыма аԥсуа-аурыс ҳәааҿы иҟоу ауадаҩрақәа?
УА ААР аофициалтә хаҭарнак илҳәеит ари азҵаара азхьаԥшра шалҭо уи знапы иану аусбараҭқәа рҿы.
АА рминистр Инал Арӡынба иҳәеит ари азҵаара активла ишалацәажәо Аҳәынҭқарратә думаҿи егьырҭ аусбарҭақәа рҿи.
Мариа Захарова илҳәеит Аԥсны "илызҳаит" ҳәа шылԥхьаӡо, избанзар лҭаацәа лассы-лассы арахь ԥсшьара иаалон.
"Сара Аԥсны аԥсабареи акультуреи ирыдҳәалоу зегь бзиа избоит. Кавказ ахь абзиабара сзыркыз Аԥсноуп. Амшыни аевкалиптқәеи рыфҩы схәыҷаахыс бзиа избоит. Раԥхьаӡа акәны ароуп иахьызбаз амандаринақәа шышәҭуа", - лҳәеит лара.
Украина арратә операциа ҷыда иалагазар, Урыстәыла Адәныҟатәи аусқәа рминистрра апресс-маҵзура аусураҿы зҽеиҭазки?
Мариа Захарова лажәақәа рыла, Урыстәыла ААР анҭыҵынтәи аинформациатә қәымчреи уи аҿагылареи ррежим ала аус ауеижьҭеи акырҵуеит.
"Апроцессқәа жәпакы ауаажәларра ирбарҭамызт, аха ҳара урҭ ессааҭ иаҳныруан. Ари аганахьала иҿыцу ҳәа акгьы ҟамлеит. Еснагь акризис афазақәа ҳбарҭан", - лҳәеит лара.
Иабанӡалшо ақырҭуа-аурыс диалог аиҭахацыркра?
Урыстәыла Қырҭтәыла исуверентәу, еиуеиԥшым аамҭақәа рзы Мраҭашәара ақәыӷәӷәара зызнауа ҳәынҭқарран иаԥхьаӡоит ҳәа азгәалҭеит Захарова.
"Қырҭтәыла уажәы асуверентә политика еиҿнакаауеит. Сара сгәаанагарала иахьазы иарбанзаалак атәыла иамоуп иара ахатәы суверенит ҳәа ззуҳәаша", - лҳәеит лара.
Захарова иазгәалҭеит аҳәынҭқаррақәа рыбжьара адипломатиатә еизыҟазаашьақәа шыҟам 2008 шықәса раахыс, аха уи шьаҭас иамоу аполитика акәӡам, Нхыҵ Кавказ аҭагылазаашьеи Урыстәыла ашәарҭадара аԥҵареи роуп ҳәа.
Мариа Захарова лгәаанагарала, атәылақәа рыбжьара аизыҟазаашьақәа ҿиаралоуп, избанзар азеиԥш ҭоурых, акультура, ауаҩытәыҩсатә еинырра еиднаҳәалоит.